CELEX: 62020TN0654
Language: fi
Date: 2020-10-27 00:00:00
Title: Asia T-654/20: Kanne 27.10.2020 – Silex v. komissio ja EASME

18.1.2021   
            
            
               FI
            
            
               Euroopan unionin virallinen lehti
            
            
               C 19/59
            
         
      Kanne 27.10.2020 – Silex v. komissio ja EASME
      (Asia T-654/20)
      (2021/C 19/63)
      Oikeudenkäyntikieli: unkari
      
         Asianosaiset
      
      
         Kantaja: Silex Ipari Automatizálási Zrt. (Budapest, Unkari) (edustaja: asianajaja Á. Baratta)
      
         Vastaajat: Euroopan komissio sekä pienistä ja keskisuurista yrityksistä vastaava toimeenpanovirasto (EASME)
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan EASME:n 18.8. antaman veloitusilmoituksen nro 3242009492 (jäljempänä veloitusilmoitus) siltä osin kuin siinä määrätään maksamaan 55 454,44 euroa
               
            
                  —
               
               
                  kumoamaan EASME:n veloitusilmoituksen mukana lähettämän 18.8.2020 päivätyn kirjeen, jonka viitenumero on Ref. Ares(2020)4309529 (jäljempänä kirje), siltä osin kuin siinä määrätään palauttamaan 48 238,75 euroa vapauttamalla takuurahastoon maksettu määrä
               
            
                  —
               
               
                  kumoamaan veloitusilmoituksen mukana lähetetyn kirjeen siltä osin kuin siihen sisältyvän lopullisen tilinpäätöksen mukaan 210 423,11 euron suuruiset suorat henkilöstökustannukset ovat avustuskelvottomia menoja
               
            
                  —
               
               
                  kumoamaan veloitusilmoituksen mukana lähetetyn kirjeen siltä osin kuin siihen sisältyvän lopullisen tilinpäätöksen mukaan 52 605,78 euron suuruiset välilliset kustannukset ovat avustuskelvottomia menoja ja
               
            
                  —
               
               
                  velvoittamaan EASME:n ja komission korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa viiteen kanneperusteeseen.
      
                  1)
               
               
                  Ensimmäinen kanneperuste, joka perustuu perusteluvelvollisuuden noudattamatta jättämiseen.
                  EASME ei ole noudattanut perusteluvelvollisuutta, koska se ei ole perustellut oikeudellisesti veloitusilmoitukseen ja sen mukana lähetettyyn kirjeeseen sisältyviä vaatimuksia.
               
            
                  2)
               
               
                  Toinen kanneperuste, joka perustuu hyvän hallinnon periaatteen loukkaamiseen.
                  EASME on loukannut hyvän hallinnon periaatetta siltä osin kuin se
                  
                              —
                           
                           
                              ei ole vastannut asiasisällöllisesti teknisiin kertomuksiin ja kantajan ehdotuksiin eikä se ole vastannut kantajan sopimuksen muuttamista koskeviin vaatimuksiin
                           
                        
                              —
                           
                           
                              ei ole huolehtinut siitä, että hankkeen kriittisessä vaiheessa on käytettävissä project officer
                              
                           
                        
                              —
                           
                           
                              on rikkonut asetuksen (EU) N:o 1290/2013 (1) 40 artiklaa siltä osin kuin on kyse sellaisiin riippumattomiin asiantuntijoihin turvautumisesta, joihin viitataan kyseisen artiklan 2 kohdassa, ja saman artiklan 3 kohtaan sisältyviä vaatimuksia, jotka koskevat riippumattomilla asiantuntijoilla olevaa eturistiriitaa.
                           
                        
            
                  3)
               
               
                  Kolmas kanneperuste, joka perustuu ilmeiseen arviointivirheeseen.
                  EASME on tehnyt ilmeisen arviointivirheen katsoessaan veloitusilmoituksen mukana toimitetussa viiteluettelossa, ettei hanke täyttänyt lähtökohtaisesti yleisiä teknisiä ja kaupallisia tavoitteita, mikä johtuu sellaisista tosiseikoista ja asiakirjoista, joita ei ole otettu huomioon tällaisessa arvioinnissa.
               
            
                  4)
               
               
                  Neljäs kanneperuste, joka perustuu oikeasuhteisuutta koskevien vaatimusten noudattamatta jättämiseen.
                  EASME ei ole noudattanut oikeasuhteisuutta koskevia vaatimuksia katsoessaan, että kantajan ilmoittamista 804 020,75 euron suuruisista kustannuksista vain yhteensä 263 028,89 euron suuruiselle summalle voitiin myöntää avustusta.
               
            
                  5)
               
               
                  Viides kanneperuste, joka perustuu moitteettoman varainhoidon periaatteen ja erityisesti taloudellisuuden, vaikuttavuuden ja tehokkuuden vaatimuksen noudattamatta jättämiseen.
               
            EASME ei ole ottanut huomioon kantajan väitteitä, jotka koskevat markkinoiden tarpeiden kehittymistä ja tästä seurannutta tarvetta muuttaa hanketta.
      
         (1)  Tutkimuksen ja innovoinnin puiteohjelman Horisontti 2020 (2014–2020) osallistumista ja tulosten levittämistä koskevista säännöistä ja asetuksen (EY) N:o 1906/2006 kumoamisesta 11.12.2013 annettu Euroopan parlamentin ja neuvoston asetus (EU) N:o 1290/2013 (EUVL 2013, L 347, s. 81).